Video: Chaos buite Brackenfell-skool toe EFF, inwoners slaags raak | Maroela Media
Video: Chaos buite Brackenfell-skool toe EFF, inwoners slaags raak
Inwoners en ondersteuners van die EFF raak slaags buite die Hoërskool Brackenfell. (Foto: ANA)
WAARSKUWING: Die video in hierdie berig bevat kru taal.
Die polisie moes Maandag ingryp nadat ondersteuners van die EFF en ouers en inwoners van Brackenfell slaags geraak en skote en vuiste geklap het.
Lede van die EFF het Vrydag al na die Hoërskool Brackenfell opgeruk ná foto's van matriekleerders van die skool by 'n sogenaamde matriekafskeidgeleentheid 'n herrie op sosiale media veroorsaak het. Net wit leerders het glo die geselligheid bygewoon.
Die betogers was Maandag weer by die skool, waar private veiligheidswagte, inwoners en ouers hulle ingewag het.
Die polisie is ook by die skool ontplooi.
Neil de Beer, stigter van die United Independent Movement (UIM), het teen die EFF uitgevaar en gesê dit is skandelik dat nog geen politieke leier die skool kom besoek het nie. Hy het gesê hy het die speaker van die parlement, Thandi Modise, boonop gevra om stappe te doen teen die partyleiers wat geweld aanhits.
"Dit is nie 'n rassekwessie nie, dit is 'n kwessie oor die reg van kinders om in vrede gelaat te word. Gaan sê jy vir die mense van Suid-Afrika ons is #gatvol.
"Elke keer dat Julius Malema iets sê, moet die wêreld luister. Nou wie het hierdie klein mannetjie 'n godjie gemaak?"
Minstens een mens is weens die oproer buite skool in hegtenis geneem. Die polisie monitor steeds die situasie. (Foto: ANA)
De Beer sê die aanhitsing om "te vermoor, te brand en dood te maak" is ongrondwetlik en kom neer op haatspraak. "Dit is onaanvaarbaar komende van 'n sogenaamde leier van die parlement."
De Beer het ontken dat die inwoners van Brackenfell rassisties is. "Hulle moet werk, maar hulle staan hier om hul kinders te beskerm," het De Beer gesê. "Hierdie land is moeg vir iemand wat 'n land probeer verdeel, pleks daarvan om dit te verenig."
Sers. Noloyiso Rwexana, polisiewoordvoerder in die Wes-Kaap, het gesê lede van die eenheid vir openbare orde en ander wetstoepassingsowerhede is ontplooi om die situasie dop te hou. Verskeie paaie om die skool is ook gesluit.
Rwexana het gesê 'n lid van die publiek het glo skote geskiet en 'n saak van poging tot moord is vir ondersoek aanhangig gemaak.
"'n 39-jarige verdagte is in hegtenis geneem," het Rwexana gesê.
"Die polisie het opgetree om die skare uiteen te jaag. Geen beserings is aangemeld nie en geen ander inhegtenisnemings is in hierdie stadium gedoen nie."
Rwexana het ook gesê 'n saak van openbare geweld word ondersoek. Die polisie is intussen steeds op die toneel om die situasie dop te hou.
Bronagh Hammond, woordvoerder van die Wes-Kaapse departement van onderwys, het vroeër gesê die skool het weens die Covid-19-pandemie geen matriekbal aangebied nie en die skool het ook niks met die organisering van die betrokke geleentheid te doen gehad nie.
Die skool het Sondag in 'n brief aan ouers ook weer benadruk dat die geleentheid nie 'n sogenaamde "wit matriekafskeid" was nie en dat dit nié deur die skool gereël is nie.
"Die beheerliggaam het etlike maande gelede al besluit dat daar nie 'n matriekafskeid gaan wees nie, omdat die gevaar van die Covid-19-pandemie net te groot is. Die gemaskerde bal, waarna as 'n matriekafskeid verwys is, was 'n private partytjie wat deur ouers van matrikulante gereël is, en was geensins onder die beheer van die skool nie," het die skoolhoof, JW Muller, en die voorsitter van die beheerliggaam, dr. Guillaume Smit, in 'n verklaring gesê.
"Iets positief wat uit al die negatiwiteit na vore kom, is hoe ons ouers en die Brackenfell-gemeenskap bankvas by ons staan. Ons wil julle bedank vir jul lojaliteit en ongelooflike steun in 'n moeilike tyd."
Die skool sê hy distansieer hom van enige aantyging dat sekere geleenthede vir bepaalde groepe, veral rasgroepe, gereserveer word.
Die skool het ook 'n beroep op ouers gedoen om hulle te weerhou van gewelddadige optrede of gedrag wat die skool onder verdere druk sal plaas.
Hoërskool Brackenfell In die nuus Wes-Kaap
Groblersdal-moord: Weduwee, minnares beplan glo moord op WhatsApp
Kaapse wetstoepassers trek talle vas
Dit is mos nou hoe mens oor kleurgrense saamstaan! Well done!
duidelik het iemand genoeg gehad!!!!! mooi man, dink mos as hulle met rooi opdaag iewers almal moet bang wees ek net bly niemand beseer nie
Now i am not really a violent person and no violence will ever solve any problem.
As we are seeing the garden gnomes getting a hair wash without shampoo, i would have reacted exactly the same as the parents.
Die EFF gaan op die harde manier leer dink hulle kan maak nes hulle wil. Die ANC het malema mooi geleer. Hier gaan nog oorlog kom praat help nie met die klomp kommuniste nie.